[{"text_idx": "#000000", "text": "Xareko finalak jokatu ziren iragan larunbatean"}, {"text_idx": "#000003", "text": "Bigarren partidan, Gazteak mailako finala, Galartza II.a-Aristi eta Maiza-Heras bikoteek neurtu zituzten indarrak. Hemen ere, lehenak faboritoak ziren nagusitasun handiz irabaziak zituztelako partida guztiak baina Maiza-Herasek pronostikoak hautsi eta partida serio bat eginez, 35-25 irabazi zuten."}, {"text_idx": "#000004", "text": "Goizeko hirugarren partidan, Nagusiak mailako Gipuzkoako Txapelketa jokatu zuten Lopetegi-Moncadak eta Sainz-Apeztegia I.a. Aurreko bi partidetan ezusteko txiki batzuk izan baziren ere, hirugarrengoan Lopetegi-Moncadak ez zieten aukerarik eman Sainz-Apeztegia I.ari, eta 40-14 irabazi zieten."}, {"text_idx": "#000005", "text": "Arratsaldez, Emakumezkoak mailan, Mujika-Gorriti bikoa zen faborito, baina Goenaga-Fernandez bikoa gehiago izan zen kantxa gainean, eta partida gogor baten ostean, merezimendu osoz 35-30 irabazi zuen. Goenaga eta Fernandezek bikote orekatua osatzen dute eta Mujika aldiz, gaztea da oso, eta ez dago maila honetako partidak jokatzen ohitua."}, {"text_idx": "#000006", "text": "Jardunaldia amaitzeko, jubenilak mailako Gipuzkoako Txapelketa lehiatu zen, non Mendizabal- Isasa bikoak 40-37 irabazi zion Zabalegi-Iturbe bikoteari. Hala ere, Zabalegi-Iturbe ezustekoa emateko zorian egon ziren, izan ere aurretik joan ziren partidaren hasieratik (10-21, 14-27 eta 20-30). Aurkariak orduan suspertu eta 37-31 aurretik jarri ziren. Galtzaileak bi tantora gerturatu ziren (39-37) baina ezin izan zuten ezusstekoa burutu."}, {"text_idx": "#000007", "text": "Oriamendi Torneoa gaur hasiko da bi partidurekin"}, {"text_idx": "#000008", "text": "Ostegun honetan hasiko den txapelketan guztira sei bikotek hartuko dute parte"}, {"text_idx": "#000010", "text": "Bizkaia Frontoian jokatuko da osorik, urtarrilaren 30etik martxoaren 13ra, eta guztira 7 jardunaldi izango dira"}, {"text_idx": "#000012", "text": "Datorren ostiralean lehiatuko da aurreneko finalaurrekoa, Maiz (Behar Zana) eta Espinal (Uharte) arituko direlarik elkarren aurka"}]